കാത്തിരിപ്പിനൊടുവില് വിദ്യാര്ഥികള് ഇന്ന് സ്കൂളിലേക്ക് തിരുവനന്തപുരം: കോവിഡ് വ്യാപനത്തെ ത്തുടര്ന്നു വീട് ക്ലാസ്മുറികളാക്കേണ്ടിവന്ന സ്കൂള് വിദ്യാര്ഥികള് ഇന്നു വീണ്ടും സ്കൂളിലേക്ക്.കോവിഡ് വ്യാപനത്തിന്റെ പശ്ചാത്തലത്തില് കര്ശനമായ മുന്കരുതലുകളോടെയും സുരക്ഷാ സംവിധാനത്തോടെയുമാണ് ഇന്നു സ്കൂള് തുറക്കുന്നത്. ഇതിനു മുന്നോടിയായി ജില്ലാ കളക്ടര്മാരുടെയും വിദ്യാഭ്യാസ ഓഫീസര്മാരുടെയും ക്യുഐപി മോണിറ്ററിംഗ് കമ്മിറ്റിയുടെയും നേതൃത്വത്തില് യോഗങ്ങള് ചേര്ന്ന് പ്രവേശന നടപടികള് പല ഘട്ടങ്ങളിലായി വിലയിരുത്തിയിരുന്നു.സ്കൂള് തുറന്ന് ആദ്യദിവസങ്ങളില് വിദ്യാര്ഥികള്ക്ക് ആത്മവിശ്വാസം നല്കാനുള്ള നടപടികളാണ് അധ്യാപകര് സ്വീകരിക്കേണ്ടതെന്നു വിദ്യാഭ്യാസ വകുപ്പ് നിര്ദേശം നല്കിയിട്ടുണ്ട്.അക്കാദമിക രംഗത്ത് സ്വീകരിക്കേണ്ട പൊതുവായ സമീപനവും ക്ലാസ് അടിസ്ഥാനത്തിലും വിഷയാടിസ്ഥാനത്തിലും അധ്യാപകര്ക്ക് ഉണ്ടാകേണ്ട ധാരണകള് സംബന്ധിച്ചും ആവശ്യമായ നിര്ദേശങ്ങള് നല്കുന്നതിനായി എസ്സിഇആര്ടിയുടെ വിശദമായ അക്കാദമിക് മാര്ഗരേഖയും നേരത്തെതന്നെ പുറത്തിറക്കിയിരുന്നു.ഇന്നു മുതല് സ്കൂളുകള് തുറന്നു പ്രവര്ത്തിക്കുന്ന സാഹചര്യത്തില് സുരക്ഷാ മാനദണ്ഡങ്ങള്, സ്കൂളും പരിസരവും വൃത്തിയാക്കുന്നതിനുള്ള ശുചീകരണ പ്രക്രിയ, സ്കൂളില് എത്തിച്ചേരുന്ന കുട്ടികളും അധ്യാപകരും സ്വീകരിക്കേണ്ട കോവിഡ് പെരുമാറ്റരീതികള്, വിദ്യാലയങ്ങളിലേക്കു തിരികെ എത്തുന്ന കുട്ടികള്ക്കു വരാനിടയുള്ള മാനസിക പ്രശ്നങ്ങളും അവയുടെ പരിഹാര മാര്ഗങ്ങളും, കുട്ടികളിലെ പഠന പിന്നാക്കാവസ്ഥ, പഠനവൈകല്യങ്ങള് തുടങ്ങിയവ കണ്ടെത്തിയാല് സ്വീകരിക്കേണ്ട നടപടികള് തുടങ്ങി ആരോഗ്യവകുപ്പ് വിഭാവനം ചെയ്ത പരിശീലന പരിപാടിയും തുടര്ച്ചയായ ദിവസങ്ങളില് നടപ്പാക്കും.സ്കൂള് തുറക്കല് സംസ്ഥാന തല ഉദ്ഘാടനം തിരുവനന്തപുരം കോട്ടണ്ഹില് സ്കൂളില് നടക്കും. കോവിഡ് വാക്സിനെടുക്കാത്ത അധ്യാപകരോട് സ്കൂളില് ഹാജരാകേണ്ടെന്നു നിര്ദേശവും നല്കിയിട്ടുണ്ട്.വിദ്യാര്ഥികളുടെ സുരക്ഷ മുന്നിര്ത്തി 24,300 തെര്മല് സ്കാനറുകള് സ്കൂളുകളില് വിതരണം ചെയ്തു. സോപ്പ്, ഹാന്ഡ് വാഷ് ഉള്പ്പെടെ എല്ലാ സജ്ജീകരണങ്ങളും സ്കൂളിലൊരുക്കുമെന്നു വിദ്യാഭ്യാസ വകുപ്പ് അറിയിച്ചു.